শোভন চট্টোপাধ্যায়
শোভন চট্টোপাধ্যায় (জন্ম ১৯৬৪) একজন ভারতীয় বাঙালি রাজনীতিবিদ। তিনি সর্বভারতীয় তৃণমূল কংগ্রেসের সদস্য এবং কলকাতার বর্তমান মহানাগরিক। কলকাতা পৌরসংস্থার ২০০০-২০০৫ তৃণমূল বোর্ডে তিনি মেয়র পারিষদ (জল) ছিলেন। শহরের দক্ষিণ শহরতলিতে অবস্থিত বেহালার ১৩১ নং ওয়ার্ড থেকে তিনি নির্বাচিত হয়েছেন। শোভন চট্টোপাধ্যায় ১৯৮৫ সাল থেকে একটানা কলকাতা পৌরসংস্থার পৌরপিতার কার্যভার সামলাচ্ছেন।
কাশীপুর
কাশীপুর হল ভারতের পশ্চিমবঙ্গ রাজ্যের রাজধানী কলকাতা শহরের উত্তরাঞ্চলের একটি এলাকা। এটি কলকাতার একটি প্রাচীন জনবসতি। অঞ্চলটি কাশীপুর থানার অধীনস্থ। কাশীপুর-বেলগাছিয়া বিধানসভা কেন্দ্র এই অঞ্চলের বিধানসভা কেন্দ্র।
১৭১৭ সালে ব্রিটিশ ইস্ট ইন্ডিয়া কোম্পানি ৫৫টি গ্রাম কিনে সেগুলিকে তাদের কলকাতার সম্পত্তির সঙ্গে যুক্ত করে। "পঞ্চান্নগ্রাম" নামে পরিচিত এই ৫৫টি গ্রাম বা মৌজার একটি ছিল কাশীপুর। এইচ. ই. এ. কটন লিখেছেন, "কাশীপুর অঞ্চলটি নদীর ধারে সবচেয়ে সুন্দর এলাকাগুলির একটি। এখানে অনেকগুলি বাগানবাড়ি রয়েছে।" সেই সময় থেকেই কাশীপুর একটি শিল্পাঞ্চল। এখানে গভর্নমেন্ট গান ফাউন্ডারি, সিন্ডার অ্যান্ড রাইফেল শেল ফ্যাক্টরি (কর্নেল হাচিনসন যার মূল প্রতিষ্ঠাতা) এবং একাধিক চিনি ও পাটকল গড়ে ওঠে।